بیر قامواویو آراشدیرماسینا گؤره، آمریکا خالقینین اوچده ایکی‌سی اؤلکه‌نین ایچ ساواشا سوروکلندیگینی دۆشونور.
جورج‌تاون سیاست و دؤولت خدمتی انستیتوسو، ۶-۱۰ اکتبردا مین  سئچیجی ایله، اؤلکه‌نین گله‌جگینه دایر گؤزلنتیلری اوزرین‌ده ائتدیگی سورغونون نتیجه‌سینی یاییملادی.
اؤلکه‌ده ایچ ساواش احتیمالینین سوروشولدوغو سورغودیا گؤره، قاتیلیمچیلارین یوزده ۶۷سی "آمریکا بیرلشمیش دؤولتلرینین ایچ ساواشین آستاناسین‌دا اولدوغو" یولوندا فیکیر بیلدیردی.
سورغویا گؤره، آمریکالیلارین بؤیوک اکثریتی، اؤلکه‌‌ده سیاسی، ائتنیک و صینفی آیریلیقلارینین داها دا درینلشدیگی گؤروشونه صاحب.
قاتیلیمچیلارین یوزده ۹۰ی، "کوبود و قیریجی" اولاراق دگرلندیردیگی سیاست‌چیلری، سیاسی پارچالانمانین سببی کیمی گؤرور آنجاق بونلارین آدلاری مسئله‌سین‌ده آیریلیر.
جمهوریتچی پارتی سئچیجیلری، دموکرات سیاست‌چیلرله یاناشی، سوسیال مئدیا، ماولوسال قزئتلر، سی‌ان‌ان و ام‌اس‌ان‌بی‌سی کیمی تلویزیون کاناللارینی سیاسی پارچالانمانین سوروملوسو کیمی گؤستررکه‌ن، دموکرات پارتی سئچیجیلری ایسه، آمریکا پرزیدنتی دونالد ترامپ، جمهوریتچی سیاست‌چیلر و فوکس نیوزو  سوچلادی.
